РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/202-20

10. децембар 2020. године

Б е о г р а д

ЗАПИСНИК

СА 12.СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 10. ДЕЦЕМБРА 2020. ГОДИНЕ

Седница је почела у 12,00 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Адам Шукало, Верољуб Матић, Бранимир Спасић, Лука Кебара, Ивана Николић, Небојша Бакарец, Сандра Божић, Ђорђе Милићевић,Угљеша Марковић и Бранимир Јовановић.

Седници су присуствовали заменици чланова Одбора: Виктор Јевтовић, заменик Драгане Баришић, члана Одбора и Маријана Крајиновић, заменик Мирослава Кондића, члана Одбора.

Седници нису присуствовали чланови Одбора: Драгана Баришић, Дарко Лакетић, Мирослав Кондић, Марина Рагуш, Мира Петровић и Шаип Камбери.

Председавајући је предложио допуну предложеног дневног реда тачком: ''Разматрање захтева народног посланика Маје Грбић, за давање позитивног мишљења за обављање друге јавне функције.“

Сагласно члану 93. Пословника, председник је ставио на гласање предлог за допуну предложеног дневног реда са горе наведном тачком дневног реда.Овај предлог је једногласно прихваћен.

По изјашњењу о предлогу за допуну дневног реда, сходно члану 93. став 3. Пословника Народне скупштине , председник Одбора је ставио на гласање предлог дневног реда 12. седнице у целини.

Одбор је једногласно, у целини утврдио следећи:

Д н е в н и р е д:

-усвајање записника са 7, 8, 9. и 10. седнице Одбора -

1. Разматрање захтева народног посланика Томислава Јанковића, за давање позитивног мишљења за обављање друге јавне функције (21 број 02-/2011 од 07. децембра 2020. године);

2. Разматрање предлога председника Народне скупштине, за постављење шефа Кабинета председника Народне скупштине (21 број 02-2013/20 од 07. децембра 2020. године);

3. Разматрање захтева народног посланика Маје Грбић, за давање позитивног мишљења за обављање друге јавне функције.(21 број 02-2032/20 од 09. Децембра 2020. године).

Пре преласка на рад по утврђеном дневном реду председник је предложио да се усвоје записници са 7,8,9. и 10. седнице Одбора. Једним гласањем, већином гласова су усвојени записници са 7, 8, 9. и 10. седнице Одбора.

**Прва тачка дневног реда:** Разматрање захтева народног посланика Томислава Јанковића, за давање позитивног мишљења за обављање друге јавне функције;

Председник одбора је обавестио чланове и заменике чланова Одбора да је Томислав Јанковић поднео захтев за давање позитивног мишљења да уз вршење функције народног посланика обавља и другу јавну функцију.

Дискусије није било.

На предлог председника, Одбор је једногласно дао позитивно мишљење Томиславу Јанковићу , да уз вршење функције народног посланика, обавља и функцију председника Надзорног одбора ЈП „Срем гас“ из Сремске Митровице.

**Друга тачка дневног реда:**Разматрање предлога председника Народне скупштине, за постављење шефа Кабинета председника Народне скупштине;

Председник Одбора је упознао присутне чланове и заменике чланова Одбора да је достављен предлог Председника Народне скупштине да се на место шефа Кабинета постави Никола Недељковић. Указао је да је Одлуком о организацији и раду Службе Народне скупштине прописано да шефа Кабинета председника Народне скупштине поставља Одбор за административно-буџетска и мандатно-имунитетска питања.

Дискусије није било.

На предлог председника, Одбор је већином гласова донео Решење о постављењу Николе Недељковића за шефа Кабинета председника Народне скупштине.

**Трећа тачка дневног реда:**Разматрање захтева народног посланика Маје Грбић, за давање позитивног мишљења за обављање друге јавне функције.

Председник одбора је обавестио чланове и заменике чланова Одбора да је Маја Грбић поднела захтев за давање позитивног мишљења да уз вршење функције народног посланика обавља и другу јавну функцију.

Дискусије није било.

На предлог председника, Одбор је једногласно дао позитивно мишљење Маји Грбић да уз вршење функције народног посланика, обавља и функцију председника Комисије за планове општине Стара Пазова.

 \*\*\*

Седница је завршена у 12,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

 Светлана Дедић др Александар Мартиновић